હું રવિવારે મારાં કપડાં અને અન્ય જરૂરી સામગ્રી લઈ સરોજબહેનના મકાને ગયો ત્યારે તે અને તેમના પતિ રજનીકાંત મારું સ્વાગત કરવા પ્રવેશદ્વારે ઊભાં હતાં. પ્રેમથી હસતા મુખે મારા હાથમાંથી સૂટકેશ લઈ લેતાં તેઓ બંને મારા નિશ્ચિત રૂમ તરફ દોરી ગયાં. ‘પધારો સાહેબ’ કહી તેમણે એ રૂમની સજાવટ બતાવી. પલંગ, સુંદર ચાદર, ટેબલ-ખુરશી, નાનું કબાટ, ટેબલ લેમ્પ, નેપકિન, બાથટૂવાલ, ઠંડા પાણીનો જગ વગેરે યોગ્ય સ્થાને ગોઠવી દીધાં હતાં. તેમણે કરેલી અદ્દભુત ભૌતિક વ્યવસ્થા ઉપરાંત તે પાછળ દર્શાવેલ ઉત્સાહ અને આદરપ્રેમની ભાવનાથી હું ખરેખર પ્રભાવિત થઈ ગયો. હું ગદગદ કંઠે ફકત એટલું જ બોલી શક્યો :